EkBass/fiwiki-20250220-pages-articles huggingface dataset:
Mamadou Sakho

Mamadou Sakho (s. 13. helmikuuta 1990 Pariisi, Ranska) on ranskalainen jalkapalloilija. Sakho edusti Ligue 1:n Paris Saint-Germainia vuodesta 2007 lähtien mutta siirtyi syksyllä 2013 Englannin Valioliigassa pelaavaan Liverpooliin. Vuonna 2017 hän siirtyi saman sarjan Crystal Palaceen, jossa hän pelasi ensimmäiset puoli vuotta lainalla Liverpoolista. Sakho pelasi PSG:ssä 151 Ligue 1:n ottelua ja teki niissä seitsemän maalia. Valioliigassa hän on pelannut Liverpoolia edustaen 56 ottelua, joissa hän on tehnyt kaksi maalia, ja Crystal Palacen joukkueessa kauden 2018–2019 loppuun mennessä 54 ottelua, joissa hän on tehnyt yhden maalin. Sakho pelasi ensimmäisen ottelunsa Ranskan maajoukkueessa marraskuussa 2010. Hän kuului Ranskan joukkueeseen Brasilian MM-kilpailuissa 2014 ja pelasi neljä Ranskan viidestä ottelusta. Hän on pelannut kaikkiaan 29 maaottelua. Hän teki kaksi maalia marraskuussa 2013 MM- karsinnan toisessa jatkokarsintaottelussa Ukrainaa vastaan, kun Ranska selviytyi MM-kisoihin voittaessaan jatkokarsinnan yhteismaalein 3–2. Sakho on pelipaikaltaan keskuspuolustaja. == Lähteet == * http://www.liverpoolfc.com/team/first-team/player/mamadou-sakho * http://www.espnfc.com/player/96162/mamadou-sakho?season=2014 === Viitteet === Luokka:Ranskalaiset jalkapalloilijat Luokka:Vuonna 1990 syntyneet Luokka:Elävät henkilöt
Greatest Hits (Bon Jovi)

Greatest Hits on yhdysvaltalaisen rockmusiikkia esittävän Bon Jovi -yhtyeen kokoelma-albumi. Albumi sisältää yhtyeen uran tunnetuimpia kappaleita sekä neljä uutta kappaletta. Albumi nousi Suomen virallisen listan sijalle 6. == Kappaleet == === CD 1 === # # # # # # # # # # # # # # # # === CD 2 === # # # # # # # # # # # # # # == Lähteet == Luokka:Vuoden 2010 kokoelma-albumit Luokka:Bon Jovin albumit
Heinz Reincke

Karl-Heinz Reincke (28. toukokuuta 1925; Kiel, Saksa - 13\. heinäkuuta 2011) oli saksalaissyntyinen näyttelijä. == Valikoitua filmografiaa == *Viettelijän tunnustukset (1957) *Atlantin valli murtuu (1962) *Jälkiruokana käsiraudat (1967) *Viimeinen silta yli Reinin (1969) *Lemmenhotelli (1978) == Aiheesta muualla == * Kotisivut Luokka:Vuonna 1925 syntyneet Luokka:Vuonna 2011 kuolleet Luokka:Saksalaiset näyttelijät
Federico Delbonis

Federico Delbonis (s. 5. lokakuuta 1990 Azul) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 33 toukokuussa 2016. Hän on voittanut kaksi ATP-haastajaturnausta ja kaksi varsinaista ATP-turnausta. Heinäkuussa 2011 Delbonis saavutti uransa ensimmäiset ATP-otteluvoittonsa Stuttgartin turnauksessa. Karsintojen kautta turnauksen pääsarjaan päässyt Delbonis voitti ensimmäisellä kierroksella viidenneksi sijoitetun Florian Mayerin, ja pääsi lopulta välieriin saakka, jossa hän hävisi entiselle maailmanlistan ykköspelaajalle, Juan Carlos Ferrerolle luvuin 6–3, 4–6, 4–6. ATP-turnausvoiton hän on saavuttanut kaksinpelissä São Paulossa 2014 ja Marrakechissa 2016 sekä nelinpelissä São Paulossa 2018. == Lähteet == == Aiheesta muualla == * Federico Delbonis profiili ATP:n kotisivuilla Luokka:Argentiinalaiset tennispelaajat Luokka:Vuonna 1990 syntyneet Luokka:Elävät henkilöt
Per Brahe vanhempi

Per Brahe vanhempi (1520–1590) oli ruotsalainen kreivi ja drotsi. Brahen äiti oli Ruotsin kuningas Kustaa Vaasan sisar. Brahe hoiti jo Kustaan hallituskaudella tärkeitä tehtäviä. Kuningas Eerik XIV antoi hänelle kreivin arvon vuonna 1561. Kuningas Juhana III nimitti Brahen valtakunnandrotsiksi vuonna 1569, mutta elämänsä loppupuolella hän joutui Juhanan epäsuosioon. Brahe julkaisi teoksen Oeconomia eller Huuszholdz-book för ungt adels-folck, joka neuvoi aatelisnuorokaisten kasvattamisessa. Hän jatkoi Peder Svartin aloittamaa Kustaa Vaasan historiaa. Brahen pojanpoika oli Pietari Brahe. ==Lähteet== * Luokka:Ruotsalaiset kreivit Luokka:Vuonna 1520 syntyneet Luokka:Vuonna 1590 kuolleet
Maladzetšnan rautatieasema

Maladzetšnan rautatieasema () eli Molodetšnon rautatieasema () on tärkeä rautateiden kauttakulku- ja risteysasema Maladzetšnan eli Molodetšnon kaupungissa Valko-Venäjän Minskin maakunnan luoteisosassa. Asema on pääkaupunki Minskin ja Liettuan pääkaupungin Vilnan välisen radan tärkein väliasema. Maladzetšnan aseman jälkeen Minskin luoteisten paikallisjunien käyttämät raiteet jakautuvat kolmeen jatkoyhteyteen. Yhdet raiteet vievät lounaaseen kohti Lidaa. Tätä rataa kulkevat myös Hrodnan ja Minskin väliset junat. Toiset raiteet vievät länsiluoteeseen Liettuan vastaiselle Hudahain raja-asemalle (valkoven. Гудагай, Hudahai, ven. Гудогай, Gudogai), mitä kautta on raideyhteys edelleen Vilnaan, Kaunasiin ja Venäjän Kaliningradiin. Kolmannet kiskot kulkevat koilliseen Dokšytsyn Kruljauštšynan kylän (ven. Крулевщизна, Krulevštšizna) risteysasemalle. Sieltä raiteet jakautuvat edelleen kohti Polatskia ja toisaalta kohti maan luoteisrajan taajamia. == Liityntäliikenne == Kaupungin linja-autoasema busseineen ja linjatakseineen sijaitsee noin 350 metriä rautatieasemasta lounaaseen (150 m etelään, sitten 200 m länteen). == Lähteet == == Aiheesta muualla == * Molodetšnon rautatieasemasta * Пригородные поезда Молодечно - Molodetšnon ja Minskin välisten sekä Molodetšnosta muihin suuntiin kulkevien paikallisjunien aikataulut * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko-Venäjän rautatieliikennepaikat Luokka:Minskin alue
Niclas Meyer

Niclas Meyer (s. 15. kesäkuuta 1983) on suomalainen salibandyn pelaaja, pelipaikaltaan puolustaja, joka edustaa Esport Oilersia. Hän nousi Salibandyliigaan kaudella 2009–2010. Ennen Esport Oilersiin tuloa Meyer pelasi Salibandyliigassa Viikinkien, SSV:n ja Espoon Oilersin sekä kakkosdivaria GrIFK:n riveissä. Hän on pelannut myös Suomen maajoukkueessa. Niclaksen veli Petter Meyer on pelannut Veikkausliigaa FF Jarossa ja edustaa tällä kaudella SJK:ta. == Lähteet == Luokka:Suomalaiset salibandyn pelaajat Luokka:Vuonna 1983 syntyneet Luokka:Elävät henkilöt
Heikki Hätönen

Heikki Hätönen (s. 26. elokuuta 1985) on suomalainen salibandyn pelaaja. Hän edustaa Salibandyliigassa lammilaista Lasbia. Hän on pelannut myös Suomen salibandymaajoukkueessa. Aiemmin hän on pelannut myös Hämeenlinnan FT Trackersissa, joka tunnetaan myös nimellä Hämeenlinnan Steelers. == Lähteet == * Heikki Hätönen Scclassic.com. Viitattu 17.7.2011. Luokka:Suomalaiset salibandyn pelaajat Luokka:Vuonna 1985 syntyneet Luokka:Elävät henkilöt
Jerry L. Ross

Jerry Lynn Ross (s. 20. tammikuuta 1948 Crown Point, Indiana) on entinen Yhdysvaltain ilmavoimien upseeri ja NASAn astronautti. Hän on seitsemän avaruussukkulalennon veteraani. Rossilla on avaruuslentojen lukumäärän ennätys yhdessä Franklin Chang-Diazin kanssa. Ross on naimisissa indianalaisen Karen S. Pearsonin kanssa. Heillä on kaksi lasta. ==Koulutus== *Crown Point High School, Crown Point, Indiana, 1966 *bachelor of science (1970) ja master of science (1972), koneenrakennus, Purdue University ==Ura Yhdysvaltain ilmavoimissa== Ross opiskeli Purduessa ilmavoimien stipendillä. Valmistuttuaan Purduesta 1972 hän astui Yhdysvaltain ilmavoimien palvelukseen. Hän työskenteli ilmavoimien ramjet-projektin parissa. Ross valmistui ilmavoimien koelentokoulun koelentoinsinöörikurssilta1976. Hän työskenteli B-1-pommittajan koelento-ohjelmassa johtavana koelentoinsinöörinä. Ross on lentänyt yli 21 lentokoneella, hänellä on yksityislentäjän lupakirja ja hän on lentänyt yli 3,900 tuntia, joista valtaosa sotilaskoneissa. Hän jäi eläkkeelle ilmavoimista 31. maaliskuuta 2000. ==Ura NASAssa== Ross sijoitettiin helmikuussa 1979 Johnsonin avaruuskeskukseen hyötykuormaupseeriksi/lennonvalvojaksi vastuualueenaan hyötykuormien integrointi avaruussukkulaan. Ross valittiin astronauttikoulutukseen toukokuussa 1980. Hän on toiminut useissa tehtävissä Nasassa, mm. astronauttitoimiston johtotehtävissä. Ross lensi tehtäväspesialistina avaruussukkulalennoilla STS-61-B (1985), STS-27 (1988) ja STS-37 (1991), oli hyötykuormasta vastaavana lennolla STS-55/Spacelab-D2 (1993), ja toimi jälleen tehtäväspesialistina toisella Miriin telakoituneella avaruussukkulalennolla STS-74 (1995), ensimmäisellä kansainvälisen avaruusaseman kokoonpanolennolla STS-88 (1998) ja STS-110 (2002). Seitsemän avaruussukkulalennon veteraanina Ross on viettänyt 1 393 tuntia avaruudessa, joista 58 tuntia 18 minuuttia yhdeksällä avaruuskävelyllä. Ross oli ensimmäinen ihminen joka laukaistiin avaruuteen seitsemättä kertaa ja hän piti nimissään Yhdysvaltain avaruuskävelyjen ennätystä (yhdeksän) ja avaruuskävelyllä vietettyä aikaa (58 tuntia 18 minuuttia) kunnes hänet ohitti kansainvälisen avaruusaseman Retkikunta 14:n komentaja Michael Lopez-Alegria (kymmenen avaruuskävelyä, kokonaiskesto 67 tuntia 40 minuuttia). Joidenkin spekulaatioiden mukaan Ross osallistui lisäksi myös yhdelle avaruuskävelylle salaiseksi luokitellulla STS-27 sukkulalennolla NROn Lacrosse 1 satelliitin laukaisun yhteydessä. Ross työskentelee edelleen NASAn hallinnossa.http://www.jsc.nasa.gov/Bios/astrobio_mgmt.html ==Lähteet== ==Aiheesta muualla== * NASA:n elämäkerta * spacefacts.de: Elämäkerta * Encyclopedia Astronautica: Elämäkerta * Space Today Online: Elämäkerta Luokka:Yhdysvaltalaiset avaruuslentäjät Luokka:Vuonna 1948 syntyneet Luokka:Elävät henkilöt
Baranavitšyn Polesian asema

Baranavitšyn Polesian rautatieasema (, ) on tärkeä rautateiden kauttakulku- ja risteysasema Baranavitšyn (Baranovitši) kaupungissa Valko-Venäjän Brestin alueen länsiosassa. Se on samalla Valko-Venäjän rautateiden Minskin paikallisliikenteen lounainen pääteasema. == Lähteet == == Aiheesta muualla == * Baranovitšin Polesian rautatieasemasta * Пригородные поезда Барановичи- Пол. - Baranovitši-Pol ja Minskin väliä kulkevien paikallisjunien aikataulut * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko-Venäjän rautatieliikennepaikat Luokka:Brestin alue
Voileipäkakku

thumb|Voileipäkakku Voileipäkakku on suolainen kakku, joka on koottu täytekakun tapaan leipäviipalekerroksista, niiden välisistä täytteistä, kakun päällysteestä ja pinnan koristeista. Leipäkerrosten materiaaliksi sopii vaalea ja tumma parin päivän ikäinen leipä, ja tavallisesti leivän tummuus vaihtelee eri kerroksissa. Kerrosten välisenä täytteenä käytetään liha-, kala- ja kasvistahnoja, hedelmiä, juustoja, kalaa, kananmunaa, kasviksia, katkarapuja, kinkkua, leikkeleitä ja salaattia. Kakun sivut ja päällystä peitetään esimerkiksi jollakin tahnalla, sulatejuustolla tai tuorejuustolla, ja koristellaan vaikkapa hedelmillä, kalaviipaleilla, kinkkuviipaleilla, mädillä, vihanneksilla tai yrteillä. Tuorejuustoa käytetään myös täytteenä oleviin tahnoihin. Niihin käytetään myös pieniä määriä majoneesia, ranskankermaa, smetanaa tai sulatejuustoa. Lihatäytteisen kakun leipäviipaleet kostutetaan lihaliemellä, kalatäytteisen kalaliemellä ja juustotäytteisen tai kasvistäytteisen kasvisliemellä tai hedelmämehulla. Kasvisvoileipäkakussa voidaan käyttää myös soijajogurttia. Kalavoileipäkakun kostutukseen sopii myös sitruunamehu. Enimmäkseen kalaa sisältäviin täytteisiin laitetaan joskus myös rapua. Voileipäkakku on muodoltaan usein pitkänomainen, mutta pyöreitäkin kakkuja tehdään. Kakun sisällön voi koota syömistä edeltävänä päivänä, mutta päällystää ja koristella juuri ennen tarjoilua. Voileipäkakkua tarjotaan tavallisesti juhlissa suolaisena leipomuksena kahvin kera. Sitä varataan tarjolle 120–150 grammaa henkilöä kohden. Voileipäkakusta voidaan tehdä pienoismuotoja esimerkiksi runebergintorttujen vuoissa. ==Lähteet== ==Aiheesta muualla== Luokka:Kakut Luokka:Suolaiset leivonnaiset
Neftçi Baku PFK

Neftçi Baku PFK on vuonna 1937 perustettu azerbaidžanilainen jalkapalloseura, jonka kotipaikka on Baku. Se pelaa Azerbaidžanin valioliigassa, jonka se on voittanut kuudesti. Lisäksi Neftçi on voittanut cup-mestaruuden neljästi. Seura on menestynein azerbaidžanilaisseura. Ennen Azerbaidžanin itsenäistymistä Neftçi Baku pelasi Neuvostoliiton mestaruussarjassa vuosina 1949–1950, 1960–1970 ja 1977–1988. Sen paras saavutus oli kolmas sija vuonna 1966. Lisäksi se pääsi Neuvostoliiton cupin välieriin neljästi. == Saavutukset == * Azerbaidžanin mestaruus (9): 1992, 1996, 1997, 2004, 2005, 2011, 2012, 2013, 2021 * Azerbaidžanin cup (6): 1995, 1996, 1999, 2004, 2013, 2014 == Lähteet == == Aiheesta muualla == * Seuran viralliset sivut * Neftçi Uefan sivustolla Luokka:Azerbaidžanilaiset jalkapalloseurat Luokka:Vuonna 1937 perustetut urheiluseurat Luokka:Bakun urheilu
Álvaro González

Álvaro Rafael González (s. 29. lokakuuta 1984 Montevideo, Uruguay) on uruguaylainen jalkapalloilija, pelipaikaltaan keskikenttäpelaaja. Hänen nykyinen seuransa on kotimaansa korkeimmalla sarjatasolla Uruguayn 1. divisioonassa pelaava montevideolainen Defensor Sporting. ==Pelaajaura== === Seurajoukkueet === González aloitti ammattilaisuransa vuonna 2003 Defensor Sportingissa Uruguayn 1. divisioonassa. Hän edusti joukkuetta neljä kautta tehden 8 maalia 122 ottelussa. Sen jälkeen hän siirtyi Boca Juniorsin joukkueeseen Argentiinan 1. divisioonaan. Hän voitti Recopa Sudamericanan 2007 ja Argentiinan-mestaruuden 2008 sekä oli häviämässä AC Milanille seurajoukkueiden MM-finaalissa 2007. Hän pelasi Boca Juniorsissa 33 sarjaottelua, joissa teki yhden maalin. Copa Libertadoresissa hän pelasi seitsemän ottelua. Kaudeksi 2009–2010 González siirtyi takaisin Uruguayhin Nacionalin joukkueeseen. Pelaamissaan 29 pääsarjaottelussa hän teki kolme maalia. Copa Libertadoresissa hän pelasi kahdeksan ottelua. González siirtyi Italian pääsarjan Serie A:n Lazioon kahden miljoonan euron siirtosummalla kesällä 2010. Hän kuului vakituiseen avauskokoonpanoon tammikuusta 2011 kauden 2013−2014 loppuun saakka. Hän oli voittamassa Italian cupia 2013. Syyskaudella 2014−2015 hän pelasi vain neljä Serie A:n ottelua. Kevään 2015 hän oli lainalla saman sarjan Torinossa, mutta pääsi sielläkin pelaamaan vain neljä liigaottelua. Seuraavan kauden hän oli lainalla Meksikon Primera Divisiónin Club Atlasissa, jossa hän pelasi 16 sarjaottelua. González ei pelannut Laziossa otteluakaan kaudella 2016−2017. Kaikkiaan hän pelasi seurassa 113 Serie A:n ottelua, joissa teki neljä maalia. Eurooppa-liigassa hän pelasi 22 ottelua ja teki yhden maalin. Helmikuussa 2017 hän siirtyi vapaalla siirrolla Uruguayn pääsarjaseura Nacionaliin, jossa pelasi kesäkuuhun 2018 mennessä 29 sarjaottelua, joissa teki kaksi maalia, sekä 11 Copa Libertadoresin ottelua. Tammikuussa 2019 González palasi ensimmäiseen ammattilaisseuraansa Defensor Sportingiin. === Maajoukkue === González pelasi ensimmäisen maaottelunsa Uruguayn maajoukkueessa ystävyysottelussa Venezuelaa vastaan lokakuussa 2006. Ensimmäisen MM-karsintaottelunsa hän pelasi Paraguayta vastaan lokakuussa 2007. Hän ei kuitenkaan mahtunut Uruguayn MM-joukkueeseen 2010. González kuului Copa Américan 2011 voittaneeseen Uruguayn joukkueeseen. Avausottelussa hän ei pelannut, mutta oli kaikissa muissa avauskokoonpanossa. Ensimmäisen maaottelumaalinsa hän teki ystävyysottelussa Ukrainaa vastaan syyskuussa 2011. Brasilian MM-kilpailuissa 2014 hän pelasi Uruguayn kaikissa neljässä ottelussa, näistä kolmessa avauskokoonpanossa. Hän pelasi Copa Américassa kaikissa neljässä ottelussa 2015 ja kolmessa ottelussa 2016. González on valittu maajoukkueeseen viimeksi marraskuussa 2017. Hän on pelannut kaikkiaan 72 maaottelua, joissa hän on tehnyt kolme maalia. == Lähteet == * * Luokka:Uruguaylaiset jalkapalloilijat Luokka:Vuonna 1984 syntyneet Luokka:Elävät henkilöt
Linfield FC

Linfield FC on vuonna 1886 perustettu pohjoisirlantilainen jalkapalloseura Belfastista. Seura pelaa Pohjois-Irlannin Valioliigassa, jonka se on voittanut ennätykselliset 56 kertaa. Lisäksi Linfield on voittanut muun muassa Pohjois- Irlannin cupin 44 kertaa, ja päässyt Euroopan cupissa puolivälieriin kaudella 1966–1967. == Lähteet == == Aiheesta muualla == * Linfieldin viralliset sivut Luokka:Pohjoisirlantilaiset jalkapalloseurat Luokka:Belfast
Brodosplit

thumb|Brodosplitin rakentama M/S Gabriella. Brodosplit on vuonna 1922 perustettu kroatialainen laivanrakennusyhtiö. Sillä on ollut telakka Splitin kaupungin lähistöllä vuodesta 1932 lähtien ja se on nykyisin alansa suurimpia toimijoita Kroatiassa. Brodosplit on osakeyhtiö, joka on suurimmaksi osaksi Kroatian valtion omistama. Telakka työllistää lähes 4 000 ihmistä. Brodosplit on rakentanut muun muassa lähes identtiset M/S Gabriella- ja M/S Isabelle -autolautat. == Lähteet == Luokka:Kroatialaiset yritykset Luokka:Telakat Luokka:Laivanrakennusyhtiöt Luokka:Metalliteollisuusyhtiöt Luokka:Split
Polatskin rautatieasema

Polatskin rautatieasema () eli Polotskin rautatieasema () on tärkeä kauttakulku- ja risteysasema etenkin rahtiliikenteelle Valko-Venäjän pohjoisosissa, Vitsebskin alueen Polatskin (Polotsk) kaupungissa. Polatskin asemalta Valko-Venäjän rautateiden rataverkko jatkaa neljään suuntaan: 1) länteen Latvian rajalle, Daugavpilsiin ja eteenpäin Riikaan ja Itämeren satamiin; 2) koillisessa Venäjän Neveliin, josta edelleen mm. Pihkovaan ja Pietariin; 3) idässä Vitsebskiin ja sieltä edelleen Smolenskiin ja Moskovaan; lounaassa Dokšytsyn Kruljauštšynan risteysaseman kautta Maladzetšnaan ja sen asemalle. thumb|210px|left| Polatskin linja-autoasema sijaitsee aivan rautatieaseman vieressä. == Liityntäliikenne == Kaupungin linja-autoasema sijaitsee aivan rautatieaseman vieressä, noin 150 m kaakkoon. == Lähteet == == Aiheesta muualla == * Polatskin rautatieasemasta * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko- Venäjän rautatieliikennepaikat Luokka:Polatsk
Vitsebskin rautatieasema

Vitsebskin rautatieasema () eli Vitebskin rautatieasema () on tärkeä kauttakulku- ja risteysasema etenkin rahtiliikenteelle Valko-Venäjän pohjoisosissa, Vitsebskin alueen Vitsebskin (Vitebsk) kaupungissa. Vitebskin asema on Valko-Venäjän rautateiden koillinen risteysasema. Raiteet jatkavat neljään suuntaan: 1) länteen Polatskiin ja edelleen Latvian Daugavpilsiin, Riikaan ja muihin Itämeren satamiin; 2) pohjoisessa Venäjän Neveliin, josta edelleen mm. Pihkovaan ja Pietariin; 3) idässä Smolenskiin ja Moskovaan; etelässä Oršaan, Mahiljouhun, Žlobiniin ja Homeliin. == Lähteet == == Aiheesta muualla == * Vitebskin rautatieasemasta * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko- Venäjän rautatieliikennepaikat Luokka:Vitsebsk
Forn Siðr – Asa- og Vanetrosamfundet i Danmark

Forn Siðr – Asa- og Vanetrosamfundet i Danmark on tanskalainen aasainuskoa edustava uskonnollinen yhdyskunta. Yhteisö perustettiin vuonna 1997 ja se sai rekisteröidyn uskonnollisen yhdyskunnan aseman vuonna 2003. Yhteisön tavoitteena on palvoa vanhoja skandinaavisia jumalia ja luoda yhteyksiä sellaisten ihmisten välille, jotka ovat kiinnostuneita aiheesta. Lisäksi tavoitteena on edistää ja levittää tietoutta vanhasta skandinaavisesta uskonnosta ja kulttuuriperinnöstä.thumb|right|200px|Forn Siðrin pystyttämä riimukivi.Yhdyskunnalla oli vuonna 2008 yli 600 jäsentä. Kun 2000-luvulla mukaan tuli paljon myös varttuneempia ihmisiä, yhdyskunnalle tuli tarve oman hautausmaan perustamiselle. Yhdyskunta sai vuonna 2008 luvan perustaa oman hautausmaan Odensen kuntaan. Yhdyskunta ei harjoita käännytystyötä. Forn Siðr korostaa, että natsismi tai pakanallisten symbolien väärinkäyttö natsismin tarkoituksiin ei ole yhteensopivaa yhdyskunnan jäsenyyden kanssa. == Lähteet == == Aiheesta muualla == * Kotisivut. Luokka:Uuspakanalliset järjestöt Luokka:Uskonto Tanskassa
Dow Jones & Company

Dow Jones & Company on yhdysvaltalainen kustannusyhtiö ja taloustietoa julkaiseva yritys, jonka omistaa News Corp. Yrityksen perusti 1882 kolme toimittajaa Charles Dow, Edward Jones ja Charles Bergstresser.Dow Jonesin historia Yhtiön johdossa oli 105 vuotta Bancroftin suku, jonka hallussa oli 64 prosenttia äänioikeutetuista osakkeista, kunnes omistus siirtyi vuonna 2007 News Corporationille. Yhtiö myi vuonna 2010 CME Groupille 90 prosenttia Dow Jones Indexes -yrityksestä, joka julkaisee muun muassa Dow Jones Industrial Average -indeksiä.Guardian 11.2.2010 viitattu 10.5.2012 Dow Jonesin kestävän kehityksen (Dow Jones Sustainability Indexes, DJSI) indeksejä arvostetaan maailmalla. Yritykset valitaan niihin vastuullisuusarvioinnin perusteella, jonka tekee RobecoSAM. Arvioinnissa yritykset vastavat noin sataan kysymykseen, joissa käsitellään niiden toimintaa talous-, sosiaali- ja ympäristövastuun kautta. Indeksissä arvioidaan muun muassa ilmaston muutoksen hillitsemiseen liittyviä toimia ja yritysten käytäntöjä toimitusketjun, työvoiman, hallinnon ja riskienhallinnan parissa. Syyskuussa 2013 seitsemän suomalaista pörssiyritystä valittiin vuosiksi 2013–2014 Dow Jonesin kestävän kehityksen Euroopan indeksiin: Kesko, Metso Oyj, Neste Oil, Nokia Oyj, Outokumpu, Outotec ja UPM. == Lähteet == == Aiheesta muualla == * Dow Jonesin sivusto * The Wall Street Journal: ”It All Began in the Basement of a Candy Store” Luokka:Yhdysvaltalaiset yritykset
Kivisilta (Pietari)

Kivisilta () on yksi Gribojedovin kanavan ylittävistä silloista Pietarissa Venäjällä. Silta rakennettiin vuosina 1774–1778. Graniittinen kiviholvisilta on 19 metriä pitkä ja 13,88 metriä leveä. Silta on valmistettu graniitista. Sillan suunnittelivat venäläiset insinöörit V. I. Nazimov ja I. N. Borisov. Kivisilta oli Pietarin kaupungin ensimmäisiä kivisiltoja. == Lähteet == == Aiheesta muualla == *Каменный мост opeterburge.ru Luokka:Pietarin sillat Luokka:Holvisillat Luokka:Kivisillat Luokka:Venäjän tieliikennesillat
Demidovin silta

Demidovin silta () on yksi Gribojedovin kanavan ylittävistä silloista Pietarissa Venäjällä. Silta on 20,4 metriä pitkä, 16,09 metriä leveä ja valmistettu valuraudasta. Sillan nimi tulee vaikutusvaltaisen Demidovin ruhtinassuvun nimestä. Silta rakennettiin vuosina 1834–1835. == Lähteet == == Aiheesta muualla == *Демидов мост opeterburge.ru *Демидов мост Мосты Санкт- Петербурга Luokka:Pietarin sillat Luokka:Venäjän tieliikennesillat
Lomonosovin silta

Lomonosovin silta () on silta Pietarin kaupungissa Venäjällä. Sillan alkuperäinen nimi oli Katariinansilta ja sen jälkeen Šeremetev-silta, kunnes se nimettiin uudestaan vuonna 1948 Mihail Lomonosovin mukaan. Silta rakennettiin vuosina 1785–1787. Lomonosovin silta on 57,2 metriä pitkä, 14,66 metriä leveä ja se ylittää Fontankan. == Lähteet == == Aiheesta muualla == Luokka:Pietarin sillat Luokka:Kivisillat Luokka:Venäjän tieliikennesillat
David Fairclough

thumb|David Fairclough David Fairclough ( 5. tammikuuta 1957 Liverpool) on englantilainen entinen jalkapalloilija. Hän oli hyökkääjä ja tunnettiin tehokkaana vaihtomiehenä. Fairclough pelasi vuosina 1974 – 1983 Liverpoolissa 98 ottelua ja teki niissä 34 maalia. Näinä vuosina hän voitti 6 liigamestaruutta, 3 Englannin Liigacupia, 3 Euroopan cupia sekä yhden UEFA Cupin ja Euroopan Supercupin. Tämän jälkeen hän pelasi vielä Toronto Blizzardissa, Luzernissa, Norwichissa, Oldhamissa, Beverenissä, Tranmeressa ja Wiganissa. Pelaajauran jälkeen hän on työskennellyt jalkapalloasiantuntijana ja kolumnistina. == Lähteet == Luokka:Englantilaiset jalkapalloilijat Luokka:Vuonna 1957 syntyneet Luokka:Elävät henkilöt
Oskari Forsman

Oskari Forsman (s. 28. tammikuuta 1988 Oulu) on suomalainen jalkapallomaalivahti. Hän edustaa Veikkausliigassa pelaavaa IFK Mariehamnia. Porista lähtöisin oleva Forsman voitti FC Interin kanssa Suomen mestaruuden vuonna 2008, pelaten kaudella viisi liigaottelua. Forsman on pelannut urallaan myös Oulun Palloseuran, FC KooTeePeen sekä Interin reservijoukkueiden Sinimustien ja VG-62:n riveissä. Kaudella 2012 hän edusti kasvattajaseuraansa FC Jazzia. Syyskuussa 2012 Forsman solmi sopimuksen kahdesta seuraavasta kaudesta Veikkausliigassa pelanneen Rovaniemen Palloseuran kanssa. RoPS:n riveissä hän oli voittamassa seuralle Suomen cupia syksyllä 2013. Kaudella 2015 Forsman siirtyi Ykkösessä pelannen TPS:n riveihin ja pelasi kaikkiaan kaksi kautta TPS:ssä. Sen jälkeen Forsman siirtyi Veikkausliigaseura PS Kemin maalille kaudella 2017. Forsmanin uraa PS Kemissä kesti kaikkiaan puolitoista kautta eli hän siirtyi heinäkuussa 2018 toiseen Veikkausliigaseuraan FC Lahteen. Seuraava eli viides Veikkausliigaseura Forsmanilla oli kauden 2019 alusta IFK Mariehamn, jossa hän oli ollut aiemmin useita vuosien aiemmin jo testeissä. Oskari Forsman on pelannut kauden 2020 loppuun mennessä kaikkiaan 122 Veikkausliigaottelua Interin, RoPS:n, PS Kemin, FC Lahden ja IFK Mariehamnin riveissä. Hän teki kauden 2020 päätteeksi IFK Mariehamnin kanssa 1+1 -sopimuksen. == Lähteet == *Veikkausliigan tilastot === Viitteet === Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1988 syntyneet Luokka:Elävät henkilöt
John Stafford

John Stafford (k. 1452) oli englantilainen valtiomies, joka toimi lordikanslerina, Bathin ja Wellsin piispana 1424–1443 ja Canterburyn arkkipiispana vuosina 1443–1452. == Lähteet == Luokka:Canterburyn arkkipiispat Luokka:Bathin ja Wellsin piispat Luokka:Syntymävuosi tuntematon Luokka:Vuonna 1452 kuolleet
Hopeakalat

Hopeakalat, aikaisemmalta nimeltään tenpounderit (Elopidae) on tarponikaloihin kuuluva kalaheimo. Heimon lajit elävät trooppisissa ja subtrooppisissa vesissä. == Taksonomia == Varhaisimmat hopeakalafossiilit on ajoitettu myöhäiselle liitukaudelle. Nykyään heimoon kuuluu ainoastaan yksi suku Elops. Sukuun kuuluu 7 lajia, joskin lajien määrästä on epäselvyyttä ja eräät luonnontieteilijät katsovat lajeja olevan vähemmän. Toisinaan tarponit (Megalopidae) sijoitetaan kuuluvaksi tähän heimoon. == Anatomia == Hopeakaloista suurin Elops machnata voi saavuttaa metrin pituuden, muut lajit jäävät pienemmiksi. Kalojen ruumis on solakka ja hieman litistynyt, suu sijaitsee ruumiin kärjessä ja silmät ovat suuret. Lajien suomut ovat pienet ja hopeanväriset. Hopeakalojen pyrstö on suurikokoinen ja voimakkaasti haarautunut. Hopeakalojen poikaset muistuttavat ankeriaskalojen poikasia ja ovat läpikuultavia. == Levinneisyys == Hopeakalalajeja tavataan läheltä rannikkoa trooppisissa ja subtrooppisissa vesissä Atlantin, Intian valtameren ja Tyynenmeren alueilta. Ne ovat pääosin mereisiä kaloja, mutta toisinaan niitä tavataan myös murto- ja makeista vesistä. Monet hopeakalat ovat urheilukalastuksen kohteita. == Lähteet == Luokka:Tarponikalat
Ligue Professionnelle 1 -kausi 2010–2011

Ligue Professionnelle 1 -kausi 2010–2011 oli Tunisian jalkapallon pääsarjan 56. kausi. Kausi alkoi 24. heinäkuuta 2010 ja päättyi 10. heinäkuuta 2011. Hallitsevana mestarina kaudelle lähti Espérance. Edellisellä kaudella pudonneiden AS Kassarinen ja US Monastirin tilalle nousivat AS Marsa ja AS Gabès. Mestaruuden voitti Espérance, jolle se oli historian 24. Maalikuninkuuden voitti tunisialainen Ahmed Akaichi 14 maalilla. Kausi jouduttiin keskeyttämään tammikuussa 14. kierroksen jälkeen Tunisian vallankumouksen myötä. Sarjan oli tarkoitus jatkua 13. maaliskuutaTunisie : Reprise le 13 mars FootAfrica 365 5.3.2011 Viitattu 16.7.2011 , mutta poliittisten epäselvyyksien myötä sarja jatkui vasta 16. huhtikuuta. ==Sarjataulukko== Sijoitus Joukkue Pisteet Ottelut Voitot Tasapelit Häviöt Maalisuhde Huomio 1 Espérance 64 26 20 4 2 50–18 CAF Mestarien liiga 2 ES Sahel 59 26 19 2 5 49–24 CAF Mestarien liiga 3 CS Sfaxien 44 26 12 8 6 32–23 Afrikan Confederation Cup 4 Club Africain 35 26 8 11 7 32–27 Afrikan Confederation Cup 5 CA Bizertin 35 26 10 5 11 23–29 6 CS Hammam-Lif 34 26 9 7 10 23–31 7 Stade Tunisien 33 26 8 9 9 26–30 8 EGS Gafsa 32 26 8 8 10 28–34 9 JS Kairouan 31 26 8 7 11 28–29 10 Olympique Béja 29 26 6 11 9 25–29 11 AS Marsa 29 26 7 8 11 26–34 12 ES Zarzis 27 26 6 9 11 22–24 13 AS Gabès 24 26 6 6 14 19–32 14 ES Hammam-Sousse 20 26 5 5 16 19–38 ==Jaetut CAF-paikat== * Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen. ==Putoajat ja nousijat== * Sarjan kaksi viimeistä joukkuetta AS Gabès ja ES Hammam-Sousse eivät pudonneet Ligue Professionnelle 2:een sarjan laajentumisen myötä. * Sarjaan nousivat Ligue Professionnelle 2:sta US Monastir ja ES Beni Khalled. ==Maalipörssi== Sijoitus Pelaaja Joukkue Maalit Rangaistuspotkut 1\. Ahmed Akaichi ES Sahel 14 2\. Danilo Petrolli Bueno ES Sahel 10 3 -. Oussama Darragi Espérance 10 2 \- Youssef Msakni Espérance 10 1 5\. Ayoub Kramti EGS Gafsa 9 6\. Michael Eneramo Espérance 7 4 -. Salama Kasdaoui JS Kairouan 7 1 -. Heithem Ben Salem CA Bizertin 7 -. Dramane Traoré ES Sahel 7 1 ==Lähteet== Luokka:Ligue Professionnelle 1 -kaudet Luokka:Jalkapallosarjojen kausi 2010–2011/2011
Abby Wambach

Mary Abigail ”Abby” Wambachhttp://www.tvguide.com/celebrities/abby- wambach/bio/293733 (s. 2. kesäkuuta 1980) on yhdysvaltalainen jalkapalloilija, pelipaikaltaan hyökkääjä. Hän on pelannut Yhdysvaltain maajoukkueessa 249 ottelua ja tehnyt niissä 183 maalia.http://www.fifa.com/womensworldcup/players/player=186483/index.html Wambach on saavuttanut MM-kisoissa kultaa vuonna 2015, hopeaa vuonna 2011 sekä pronssia vuosina 2003 ja 2007. Vuoden 2011 MM-kisoissa hänet valittiin kisojen toiseksi parhaaksi pelaajaksi. Ateenan kesäolympialaisissa 2004 hän voitti kultaa tehtyään loppuottelun jatkoajalla 2–1-voittomaalin. Lontoossa 2012 hän voitti toistamiseen olympiakultaa ja oli kisojen toiseksi paras maalintekijä viidellä maalilla.http://www.fifa.com/worldfootball/statisticsandrecords/players/player=186483/index.html == Lähteet == == Aiheesta muualla == * http://www.ussoccer.com/players/2014/03/15/05/05/abby-wambach#tab-4 Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1980 syntyneet Luokka:Elävät henkilöt
Janne Hyökyvaara

Janne Hyökyvaara (s. 29. tammikuuta 1974 Valkeakoski) on suomalainen jalkapallovalmentaja ja entinen jalkapalloilija. ==Pelaajaura== Laitapuolustajana pelannut Hyökyvaara oli Valkeakosken Nappulaliigan ja Valkeakosken Hakan kasvatti. Hän kuului muun muassa Jussi Nuorelan ja Sami Ristilän ohella menestyksekkääseen vuoden 1974 valkeakoskelaisikäluokkaan, joka voitti B-junioreiden SM-kultaa sekä E- ja A-junioreiden SM-pronssia. Hyökyvaara edusti Hakaa myös suurimman osan huippu-urastaan ja saavutti seurassa SM-kultaa vuosina 1995 ja 1998–2000 sekä Suomen cupin mestaruuden vuonna 1997. Valkeakoskelta lähdettyään hän pelasi korkeimmalla sarjatasolla vielä kaksi kautta Myllykosken Pallossa, jossa mitalitili karttui SM-hopealla ja -pronssilla, ja yhden kauden Kuopion Palloseurassa. Hän esiintyi Veikkausliigassa kymmenenä kautena ja pelasi yhteensä 172 liigaottelua, joissa hän teki 16 maalia. Hyökyvaara nimettiin Veikkausliigan legendaksi vuonna 2011. Hyökyvaara pelasi myös kolme maaottelua sekä Suomen poikamaajoukkueissa että olympiajoukkueessa. ==Valmennusura== Kaudesta 2011 alkaen Hyökyvaara on toiminut Ykkösessä pelaavassa FC Hämeenlinnassa Jussi Lempisen apulaisvalmentajana. Kaudella 2012 hän aloitti Hämeenlinnan Härmän päävalmentajana ja onnistui pitämään seuran Kakkosessa ensimmäisellä kaudellaan. ==Saavutukset== * Suomen mestaruus 1995, 1998, 1999, 2000 ** SM- hopea 2002 ** SM-pronssi 2001 * Suomen Cup 1997 * Liigacup 1995 ==Lähteet== Luokka:Elävät henkilöt Luokka:Jalkapallon Suomen Cupin mestarit Luokka:Jalkapallon Suomen mestarit Luokka:Suomalaiset jalkapalloilijat Luokka:Veikkausliigan legendat Luokka:Vuonna 1974 syntyneet
Hrodnan rautatieasema

Hrodnan rautatieasema (, ) on rautatieasema Valko-Venäjän länsiosissa, Hrodnan maakunnan pääkaupungissa Hrodnassa (Grodnossa). == Lähteet == == Aiheesta muualla == * Grodnon eli Hrodnan rautatieasemasta * Valko-Venäjän rataverkon kartta *Valko-Venäjän juna-aikatauluja (karttavalikon kautta) Luokka:Valko- Venäjän rautatieliikennepaikat Luokka:Hrodna
Nahomi Kawasumi

Nahomi Kawasumi (, s. 23. syyskuuta 1985) on japanilainen jalkapalloilija, joka edustaa kotimaassaan INAC Kobe Leonessaa mutta on pelannut vuodesta 2014 lähtien lainasopimuksella yhdysvaltalaisessa Seattle Reign -seurassa. Hän on pelipaikaltaan keskikenttäpelaaja. Kawasumi on pelannut Japanin naisten maajoukkueessa 78 maaottelua toukokuusta 2008 alkaen ja tehnyt niissä 19 maalia. Vuoden 2011 MM-kilpailut, joissa Japani voitti maailmanmestaruuden, olivat hänen ensimmäiset arvokisansa. Ennen välieriä hän oli pelannut vain yhteensä puolisen tuntia kahdessa alkulohko-ottelussa. Välieräottelussa Ruotsia vastaan hän kuului avauskokoonpanoon ja teki kaksi maalia, kun Japani 3–1-voitollaan selvisi ensimmäisen kerran MM-loppuotteluun. Loppuottelussa Yhdysvaltoja vastaan hän pelasi täyden ajan. Lontoon 2012 kesäolympialaisissa Kawasumi saavutti olympiahopeaa. Hän pelasi jokaisessa Japanin kuudessa ottelussa ja viidessä niistä koko ottelun. Hän teki maalin alkulohko-ottelussa Kanadaa vastaan.http://www.fifa.com/womensolympic/teams/team=1883723/index.html Vuoden 2015 MM-kilpailuissa Kawasumi saavutti MM-hopeaa ja pelasi kuudessa Japanin seitsemästä ottelusta mutta täyden peliajan vain puolivälierässä Australiaa vastaan ja välierässä Englantia vastaan. == Lähteet == == Aiheesta muualla == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1985 syntyneet Luokka:Elävät henkilöt
Shinobu Ōno

Shinobu Ōno (, s. 23. tammikuuta 1984) on japanilainen jalkapalloilija, joka edustaa kotimaassaan INAC Kobe Leonessaa. Hän on pelipaikaltaan hyökkääjä. Ōno on pelannut Japanin naisten maajoukkueessa 137 maaottelua tammikuusta 2003 alkaen ja tehnyt niissä 39 maalia. Hän voitti maailmanmestaruuden vuonna 2011, saavutti olympiahopeaa vuonna 2012 ja MM-hopeaa vuonna 2015 ja on pelannut lisäksi vuoden 2008 olympialaisissa sekä vuoden 2007 MM-kilpailuissa. Vuoden 2011 MM-kisoissa hän pelasi Japanin kaikissa kuudessa ottelussa ja teki alkulohko-ottelussa Meksikoa vastaan yhden maalin. Lontoon 2012 olympialaisissa Ōno pelasi viidessä Japanin kuudesta ottelusta ja teki yhden maalin puolivälieräottelussa Brasiliaa vastaan.http://www.fifa.com/womensolympic/teams/team=1883723/index.html Vuoden 2015 MM-kisoissa hän pelasi jokaisessa Japanin ottelussa mutta ei kertaakaan koko ottelua. Eurooppalaisista seuroista Ōno on edustanut ranskalaista Lyonia ja englantilaista Arsenalia. == Lähteet == Luokka:Elävät henkilöt Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1984 syntyneet
Ivan Babuškin

Ivan Vasiljevitš Babuškin (, 15. tammikuuta (J: 3. tammikuuta) 1873 Vologdan läänin Totman kihlakunnan Ledenskojen kylä – 18. tammikuuta 1906 Mysovajan asema) oli venäläinen vallankumouksellinen bolševikki. Ivan Babuškin syntyi talonpoikaisperheeseen. Vuosina 1887–1891 hän työskenteli viilaajan oppilaana Kronstadtissa ja sittemmin viilaajana Pietarissa. Vuosina 1894–1895 hän osallistui V. I. Leninin johtaman marksilaisen kerhon ja Taisteluliitto työväenluokan vapauttamiseksi -järjestön toimintaan. Tammikuussa 1896 Babuškin pidätettiin ja helmikuussa 1897 hänet karkotettiin Jekaterinoslaviin. Siellä hän perusti vuonna 1898 Venäjän sosiaalidemokraattisen työväenpuolueen paikallisosaston. Vuosina 1900–1901 Babuškin levitti vallankumousaatetta eri puolilla Venäjää. Vuonna 1902 hän pakeni Jekaterinoslavin vankilasta ja kävi Lontoossa. Sosiaalidemokraattisen työväenpuolueen Pietarin komitean jäsenenä hän kannatti Leniniä ja vastusti ekonomisteja sekä Sergei Zubatovin perustamia poliisin valvomia työläisten ammattiliittoja. Vuonna 1903 Babuškin pidätettiin ja karkotettiin Verhojanskiin. Vapauduttuaan vuonna 1905 hän kuului sosiaalidemokraattien Irkutskin ja Tšitan komiteoihin ja johti Viktor Kurnatovskin ja Anton Kostjuško-Valjužanitšin kanssa aseellista kapinaa Tšitassa. Kenraali Aleksandr Meller-Zakomelskin johtama rangaistusretkikunta vangitsi aselastia kuljettaneen Babuškinin tovereineen Sljudjankan asemalla tammikuussa 1906. Heidät ammuttiin ilman oikeudenkäyntiä Mysovajan asemalla. Neuvostoliitossa Babuškinin mukaan nimettiin entinen Mysovskin kaupunki, Vologdan alueen Babuškinin piiri, katuja, aukioita ja muita kohteita. ==Lähteet== ==Aiheesta muualla== * Dejateli revoljutsionnogo dviženija v Rossii: Ivan Babuškin Luokka:Bolševikit Luokka:Vuonna 1873 syntyneet Luokka:Vuonna 1906 kuolleet
Aya Sameshima

Aya Sameshima (, s. 16. kesäkuuta 1987) on japanilainen jalkapalloilija, joka edustaa kotimaassaan INAC Kobe Leonessa -seuraa. Hän on aiemmin pelannut myös Yhdysvalloissa ja Ranskassa. Hän on pelipaikaltaan puolustaja. Sameshima on pelannut Japanin naisten maajoukkueessa 113 maaottelua maaliskuusta 2008 alkaen ja tehnyt niissä viisi maalia. Hän voitti maailmanmestaruuden vuoden 2011 MM-kilpailuissa, joissa hän pelasi täyden ajan jokaisessa kuudessa ottelussa. Lontoon 2012 kesäolympialaisissa hän saavutti hopeaa pelattuaan viidessä Japanin kuudesta ottelusta.http://www.fifa.com/womensolympic/teams/team=1883723/index.html MM- kilpailuissa 2015 hän saavutti hopeaa pelaten avauskokoonpanossa Japanin ensimmäistä ottelua lukuun ottamatta ja teki Japanin ensimmäisen maalin 2–1-voittoon päättyneessä alkulohko-ottelussa Kamerunia vastaan. MM- kilpailuissa 2019 hän pelasi Japanin kaikki neljä ottelua alusta loppuun. Siviilityönään Sameshima on ollut sihteerinä Fukushiman ydinvoimalassa, jossa tapahtui mittava onnettomuus maaliskuussa 2011 maanjäristyksen seurauksena.Helsingin Sanomat 19.7.2011, s. A14 Ennen siirtymistään pelaamaan Yhdysvaltoihin hän edusti Tepco Mareeze -seuraa, jonka omistaa sama yhtiö kuin Fukushiman ydinvoimalan. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1987 syntyneet Luokka:Elävät henkilöt
Yukari Kinga

Yukari Kinga (, s. 2. toukokuuta 1984) on japanilainen jalkapalloilija, joka edustaa kotimaansa sarjassa INAC Kobe Leonessa -seuraa. Hän on pelipaikaltaan puolustaja. Kinga on pelannut Japanin naisten maajoukkueessa 97 maaottelua maaliskuusta 2005 alkaen ja tehnyt niissä viisi maalia. Hän voitti maailmanmestaruuden vuoden 2011 MM-kilpailuissa, joissa hän pelasi täyden ajan kaikissa kuudessa ottelussa. Lontoon 2012 kesäolympialaisissa hän saavutti hopeaa ja pelasi kaikki Japanin ottelut alusta loppuun.http://www.fifa.com/womensolympic/teams/team=1883723/index.html Kanadan MM-kilpailuissa 2015 hän saavutti hopeaa mutta pelasi vain yhden alkulohko-ottelun. Hän kuului Japanin joukkueeseen lisäksi vuoden 2008 kesäolympialaisissa sekä vuoden 2007 MM-kilpailuissa. Eurooppalaisista seuroista Kinga on edustanut englantilaista Arsenalia. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1984 syntyneet Luokka:Elävät henkilöt
Panjshirin maakunta

Panjshirin maakunta () on yksi Afganistanin 34 maakunnasta. Se on perustettu 13. huhtikuuta 2004. Sen väkiluku on vuoden 2012 väestönlaskennan mukaan 146 010World Gazetteer, viitattu 8.5.2012 Summary of the National Risk and Vulnerability Assessment 2007/8 Central Statistics Organisationin verkkosivulla, Nrva.cso.gov.af (pdf-tiedosto), lokakuu 2009, s. 4 ja Nrva.cso.gov.af (Excel-tiedosto) Pääkaupunki on Bazarak. Maakunta on jaettu seitsemään alueeseen. Asukkaat ovat pääosin tadžikkeja, mutta maakunnassa asuu myös pieniä määriä Hazaroita ja Paštuja ja he puhuvat farsia ja daria. Maakunta sijaitsee noin sata kilometriä Kabulista koilliseen. Panjshirilla on ollut tärkeä rooli Afganistanin politiikassa Talibanin häviöstä lähtien vuonna 2001. Talibania vastustaneen Pohjoisen liiton komentajana, sekä Afganistanin turvallisuusministerinä toiminut Ahmad Shah Massoud ja hänen veljensä, Afganistanin varapresidenttinä toiminut Ahmad Zia Massoud ovat kotoisin Panjshirista. Taliban tapatti Ahmad Shah Massoudin syyskuussa 2001. Molemmat veljeksistä ovat etnisesti tadžikkeja Myös Afganistanin varapresidenttinä ennen Afganistanin hallituksen kaatumista elokuussa 2021 toiminut Amrullah Saleh on etninen tadžikki kotoisin Panjshirista. Panjshirin turvallisuustilanne on yleisesti ottaen vakaa. Vanhemmista konflikteista jälkeen jäänet maamiinat aiheuttavat kuolonuhreja silloin tällöin. ==Lähteet== == Aiheesta muualla == Luokka:Afganistanin maakunnat
Azusa Iwashimizu

Azusa Iwashimizu (, s. 14. lokakuuta 1986) on japanilainen jalkapalloilija, joka edustaa kotimaansa sarjassa NTV Beleza -seuraa. Hän on pelipaikaltaan puolustaja. Iwashimizu on pelannut Japanin naisten maajoukkueessa 119 maaottelua helmikuusta 2006 lähtien ja tehnyt niissä 11 maalia. Hän voitti maailmanmestaruuden vuonna 2011, saavutti olympiahopeaa vuonna 2012http://www.fifa.com/womensolympic/teams/team=1883723/index.html ja MM- hopeaa vuonna 2015 sekä kuului Japanin joukkueeseen lisäksi vuoden 2008 kesäolympialaisissa ja vuoden 2007 MM-kilpailuissa. Vuoden 2011 MM-kisoissa hän pelasi täyden ajan kaikissa kuudessa ottelussa lukuun ottamatta loppuottelun viime hetkiä, kun hänet oli ajettu ulos jatkoajan lisäajalla. Vuoden 2012 kesäolympialaisissa hän pelasi kaikki Japanin ottelut alusta loppuun. MM-kilpailuissa 2015 hän on pelasi täyden ajan viidessä Japanin seitsemästä ottelusta mutta vaihdettiin loppuottelussa kentältä jo 33 minuutin pelin jälkeen Yhdysvaltain johtaessa ottelua maalein 4–1. Iwashimizu kantoi olympiasoihtua Fukushimassa ensimmäisenä soihdun saavuttua Japaniin matkallaan kohti kesällä 2021 järjestettyjä Tokion olympialaisia. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1986 syntyneet Luokka:Elävät henkilöt
Saki Kumagai

Saki Kumagai (, s. 17. lokakuuta 1990) on japanilainen jalkapalloilija. Hän edustaa sarjatasolla italialaista AS Romaa ja on aiemmin pelannut kotimaansa lisäksi Saksassa ja Ranskassa. Hän on pelipaikaltaan puolustaja. Kumagai on pelannut Japanin naisten maajoukkueessa 136 maaottelua maaliskuusta 2008 alkaen ja tehnyt niissä kaksi maalia. Hän voitti maailmanmestaruuden vuoden 2011 MM-kilpailuissa, joissa hän pelasi täyden ajan jokaisessa kuudessa ottelussa ja teki ratkaisevan 3–1-maalin loppuottelun rangaistuspotkukilpailussa. Hän saavutti olympiahopeaa Lontoon 2012 kesäolympialaisissa, joissa hän pelasi kaikki Japanin ottelut alusta loppuun.http://www.fifa.com/womensolympic/teams/team=1883723/index.html Vuonna 2015 Kumagai saavutti MM-hopeaa ja pelasi turnauksessa täyden ajan yhtä vaihdossa istuttua alkulohko-ottelua lukuun ottamatta kaikissa Japanin otteluissa. MM-kilpailuissa 2019 hän pelasi Japanin joukkueen kapteenina kaikki neljä ottelua alusta loppuun. Kumagai siirtyi kesällä 2011 kotimaansa Urawa Red Diamonds -seurasta saksalaiseen 1. FFC Frankfurt -seuraan, jossa hän pelasi kaksi kautta. Sen jälkeen hän on edustanut ranskalaista Olympique Lyonnais'ta ja saksalaista Bayern Müncheniä ennen siirtymistään AS Romaan. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1990 syntyneet Luokka:Elävät henkilöt
Jokamiehen Kymppitonni

Jokamiehen Kymppitonni oli vuonna 1991 MTV:lla lähetetty suomalainen televisiosarja, joka perustui Spede Pasasen kehittämään Kymppitonni- ohjelmaformaattiin. Kilpailijoina olivat tavalliset henkilöt. Juontajana oli Riitta Väisänen. ==Aiheesta muualla== *http://www.imdb.com/title/tt0412157/ Luokka:Viihdeohjelmat Luokka:Visailuohjelmat Luokka:Spede Pasanen Luokka:1990-luvun suomalaiset televisiosarjat
Antonius Padovalaisen basilika

Antonius Padovalaisen basilika () on Antonius Padovalaiselle omistettu kirkko Padovassa, Italiassa. Basilika rakennettiin kolmessa rakennusvaiheessa vuosien 1238–1310 aikana. Paikalla oli aikaisemmin pieni Neitsyt Marialle pyhitetty kirkko, joka myöhemmin liitettiin basilikaan ja joka tunnetaan nykyään Mustan Madonnan kappelina. Antonius Padovalainen kuoli vuonna 1231, ja hänen ruumiinsa kuljetettiin Pyhän Marian kirkkoon. Vuonna 1238 basilikan rakennustyöt alkoivat, ja ensimmäisessä vaiheessa siihen tuli vain yksi laiva ja lyhyt poikkilaiva. Myöhemmin siihen on lisätty kaksi sivulaivaa, ja basilika on näin saanut nykyisen asunsa. == Lähteet == == Aiheesta muualla == *Basilikan kotisivut Luokka:Italian kirkot Luokka:Padova Luokka:Kivikirkot
Mizuho Sakaguchi

Mizuho Sakaguchi (, s. 15. lokakuuta 1987) on japanilainen jalkapalloilija, joka edustaa kotimaansa sarjassa Nippon TV Beleza -seuraa. Hän on pelipaikaltaan keskikenttäpelaaja. Sakaguchi on pelannut Japanin naisten maajoukkueessa 124 maaottelua heinäkuusta 2006 alkaen ja tehnyt niissä 29 maalia. Hän on kuulunut Japanin joukkueeseen vuoden 2008 kesäolympialaisissa, joissa Japani sijoittui neljänneksi, vuoden 2011 MM-kilpailuissa, joissa Japani voitti kultaa, vuoden 2012 kesäolympialaisissa, joissa Japani saavutti hopeaa, sekä vuoden 2015 MM-kilpailuissa, joissa Japani myös sijoittui hopealle. Kolmissa ensimmäisissä kisoissaan hän pelasi Japanin jokaisessa ottelussa, ja MM-kisoissa 2011 hän pelasi täyden peliajan lukuun ottamatta Englantia vastaan käydyn alkulohko-ottelun 15 viimeistä minuuttia. MM- loppuottelussa Yhdysvaltoja vastaan hän teki rangaistuspotkukilpailussa maalin Japanin kolmantena laukojana. Lontoon olympialaisissa hän teki maalin välieräottelussa Ranskaa vastaan.http://www.fifa.com/womensolympic/teams/team=1883723/index.html MM- kilpailuissa 2015 hän pelasi kuudessa Japanin seitsemästä ottelusta ja teki voittomaalin neljännesvälieräottelussa Alankomaita vastaan. MM-kilpailuissa 2019 hän kuului joukkueeseen mutta ei päässyt pelaamaan. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1987 syntyneet Luokka:Elävät henkilöt
Lisa Dobriskey

Lisa Jane Dobriskey (s. 23. joulukuuta 1983 Ashford) on englantilainen yleisurheilija, joka juoksee keskipitkillä matkoilla. Vuonna 2002 Dobriskey sijoittui alle 20-vuotiaiden MM-kilpailuissa 1 500 metrin juoksussa neljänneksi. Hän sai samalla matkalla pronssia alle 23-vuotiaiden EM- kilpailuissa Bydgoszczissa 2003 ajalla 4.12,95. Kansainyhteisön kisoissa 2006 Dobriskey voitti kultaa 1 500 metrillä uudella ennätyksellään 4.06,21 sekuntia. Göteborgin EM-kilpailuissa 2006 hän jäi samalla matkalla erävaiheeseen. Birminghamin sisäratojen EM-kilpailuissa 2007 Dobriskey juoksi 3 000 metrin finaalissa viidenneksi. Osakan MM-kilpailuissa 2007 hän jäi välieriin. Valencian sisäratojen MM-kilpailuissa 2008 hän juoksi 3 000 metrin finaalissa kymmenenneksi. Pekingin olympialaisissa 2008 Dobriskey sijoittui 1 500 metrin finaalissa neljänneksi uudella ennätyksellään 4.02,10. Berliinin MM-kilpailuissa 2009 Dobriskey sijoittui 1 500 metrillä hopealle juostuaan ajan 4.03,75. Barcelonan EM-kilpailuissa 2010 hän juoksi 1 500 metrillä neljänneksi. Seuraavan vuoden Daegun MM-kilpailuissa hän karsiutui 1 500 metrin alkuerissä. Lontoon olympialaisissa 2012 hän sijoittui 1 500 metrillä kymmenenneksi. Dobriskeyn ennätys 1 500 metrillä on Zürichissä 2009 juostu 3.59,50. 800 metriä hän on juossut parhaimmillaan aikaan 2.00,14 Lontoossa 2010. Dobriskey on naimisissa entisen 800 metrin juoksijan, Ricky Soosin kanssa. == Lähteet == Luokka:Vuonna 1983 syntyneet Luokka:Elävät henkilöt Luokka:Brittiläiset keskimatkojen juoksijat
Aya Miyama

Aya Miyama (, s. 28. tammikuuta 1985) on japanilainen jalkapalloilija, joka edustaa kotimaansa sarjassa Okayama Yunogo Belle -seuraa. Hän on pelipaikaltaan keskikenttäpelaaja. Miyama on pelannut Japanin naisten maajoukkueessa 156 maaottelua maaliskuusta 2003 alkaen ja tehnyt niissä 38 maalia. Hän voitti maailmanmestaruuden vuonna 2011, olympiahopeaa vuonna 2012 ja MM-hopeaa vuonna 2015 ja on kuulunut Japanin joukkueeseen myös vuoden 2008 kesäolympialaisissa sekä vuosien 2003 ja 2007 MM-kilpailuissa. Maaleja hän on tehnyt yhden Uutta-Seelantia vastaan vuoden 2008 olympialaisten alkulohkossa ja kaksi Englantia vastaan 2–2-tulokseen päättyneessä vuoden 2007 MM-kisojen alkulohko-ottelussa. Vuoden 2011 MM-kisoissa hän teki yhden maalin alkulohko- ottelussa Uutta-Seelantia vastaan sekä 1–1-tasoitusmaalin 81. minuutilla loppuottelussa Yhdysvaltoja vastaan. Lisäksi hän teki maalin loppuottelun rangaistuspotkukilpailussa. Lontoon olympialaisissa 2012 Miyama oli joukkueensa kapteeni, pelasi Japanin jokaisessa kuudessa ottelussa ja niistä viidessä alusta loppuun sekä teki yhden maalin alkulohko-ottelussa Kanadaa vastaan.http://www.fifa.com/womensolympic/teams/team=1883723/index.html Vuoden 2015 MM-kisoissa Miyama pelasi kapteenina ottelut alusta loppuun ja teki alkulohko-ottelussa Sveitsiä vastaan rangaistuspotkusta ottelun ainoan maalin sekä välieräottelussa Englantia vastaan niin ikään rangaistuspotkusta ottelun ensimmäisen maalin. == Lähteet == Luokka:Japanilaiset jalkapalloilijat Luokka:Japanilaiset olympiamitalistit Luokka:Vuonna 1985 syntyneet Luokka:Elävät henkilöt